|  |  |  |
| --- | --- | --- |
| Prvi.jpg | | 23. I 2023. Број  **12/23** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **јануар 2023.** |

**Просјечна нето плата у децембру 1 217 КМ**

**У 18 од 19 подручја (XII 2022/XII 2021) забиљежен номинални раст нето плате**

Просјечна мјесечна нето плата у Републици Српскојисплаћена у децембру 2022. године износила је1 217 КМ и у односу на новембар 2022. номинално je већа за 0,5%, а реално за 0,9%, док је у односу на исти мјесец претходне године номинално већа за 17,2%, а реално за 3,2%. Просјечна мјесечна бруто плата износила је 1 843 КМ.

Посматрано по подручјима, у децембру 2022. године највиша просјечна нето плата исплаћена је у подручју *Информације и комуникације* и износила је 1 593 КМ, а најнижа просјечна нето плата у децембру 2022. исплаћена је у подручју *Грађевинарство*,885 КМ.

У децембру 2022. године, у односу на децембар 2021, у 18 од 19 подручја забиљежен је номинални раст нето плате, од чега највише у подручјима *Образовање* 25,2%, *Пољопривреда, шумарство и риболов* 23,3% и *Дјелатности здравствене заштите и социјалног рада* 22,8%. Номинално смањење нето плате забиљежено је једино у подручју *Финансијске дјелатности и дјелатности осигурања*, 1,5%.

Просјечна нето плата у 2022. години износила је 1 144 КМ, док је просјечна бруто плата износила 1 730 КМ. У односу на 2021. годину, просјечна нето плата исплаћена у 2022. години номинално је већа за 13,9%, а реално за 1,1%.

KM



Графикон 1. Просјечна нето плата по мјесецима

**Мјесечна инфлација у децембру 2022. године -0,4%**

**Годишња инфлација (XII 2022/XII 2021) 13,6%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у децембру 2022. године у односу на претходни мјесец у просјеку су ниже за 0,4%, док су у односу на исти мјесец претходне године у просјеку више за 13,6%.

Од 12 главних одјељака производа и услуга, више цијене на годишњем нивоу забиљежене су у једанаест, а ниже цијене у једном одјељку.

Највећи годишњи раст цијена у децембру 2022. године, забиљежен је у одјељку *Храна и безалкохолна пића* 23,3%, због раста цијена у групи Млијеко и млијечни производи од 40,6%, потом у одјељку *Превоз* 17,4%, усљед виших цијена у групи Превоз путника у авио саобраћају од 40,5%, а затим и у групи Горива и мазива за путничка возила од 21,7%.

Слиједи одјељак *Намјештај и покућство* са повећањем од 11,8% усљед виших цијена у групи Већи алати и опрема за домаћинство од 15,2%, потом одјељак *Ресторани и хотели* са повећањем од 11,5%, због виших цијена у групи Услуге у ресторанима и кафићима од 14,1%, затим одјељак *Становање* са повећањем од 10,9%, усљед раста цијена у групи Течна горива од 34,9%, потом одјељак *Рекреација и култура* са растом од 9,0%, због виших цијена у групи Производи за кућне љубимце од 30,6%, а затим одјељак *Остали производи и услуге* са повећањем од 8,9%, због виших цијена у групи Услуге фризерских салона од 15,0%.

Више цијене забиљежене су и у одјељку *Алкохолна пића и дуван* 2,6%, усљед повећања цијена у групама Вино од 8,4% и Жестока алкохолна пића од 7,1%, затим у одјељку *Комуникације* 1,7%, због виших цијена у групи Поштанске услуге од 5,1%, потом у одјељку *Здравство* 1,6%, усљед повећања цијена у групи Стоматолошке услуге од 3,6% и у одјељку *Образовање* 0,1%, због виших цијена у групи Предшколско образовање од 0,8%.

Ниже цијене на годишњем нивоу, у децембру 2022. године, забиљежене су у одјељку *Одјећа и обућа* 4,4%, усљед сезонских снижења конфекције и обуће током године.

%

Графикон 2. Мјесечна и годишња инфлација

**Календарски прилагођена индустријска производња (I-XII 2022/I-XII 2021) већа 2,1%**

Календарски прилагођена индустријска производња у Републици Српској у периоду јануар-децембар 2022. године у поређењу са истим периодом 2021. године већа je за 2,1%. У поменутом периоду у подручју Производњa и снабдијевањe електричном енергијом, гасом, паром и климатизацијa забиљежен је раст од 3,0%, у подручју Прерађивачкa индустријa раст од 2,6%, док је у подручју Вађењe руда и камена забиљежен пад од 0,3%.

Десезонирана индустријска производња у Републици Српској у децембру 2022. године у поређењу са новембром 2022. године већа је за 0,4%.

Календарски прилагођена индустријска производња у Републици Српској у децембру 2022. године, у поређењу са децембром 2021. године, мања је за 4,1%.

Графикон 3. Индекси индустријске производње децембар 2018 – децембар 2022. (∅2015=100)

**Број запослених у индустрији (I-XII 2022/I-XII 2021) већи 0,7%**

Број запослених у индустрији у периоду јануар – децембар 2022. године, у односу на исти период прошле године већи је за 0,7%.

Број запослених у индустрији у децембру 2022. године у односу у на просјек 2021. године већи је за 0,4%, а у односу на исти мјесец прошле године мањи за 0,1%.

**Обим робне размјене са Србијом у 2022. години 2,1 милијарду КМ**

У периоду јануар - децембар 2022. године остварен је извоз у вриједности од пет милијарди и 433 милиона КМ, што је за 22,7% више него у периоду јануар - децембар 2021. године, те увоз у вриједности од седам милијарди и 179 милиона КМ, што је за 28,6% више него у периоду јануар - децембар 2021. године, док је проценат покривености увоза извозом износио 75,7%.

У децембру 2022. године остварен је извоз у вриједности од 434 милиона КМ, што је 8,4% више него у истом мјесецу 2021. године, те увоз у вриједности од 617 милиона КМ, што је за 17,8% више него у децембру претходне године.

У погледу географске дистрибуције робне размјене Републикe Српскe са иностранством, у периоду јануар - децембар 2022. године, највише се, од укупно оствареног извоза, извозило у Србију и то у вриједности од 913 милиона КМ (16,8%) и у Хрватску 747 милиона КМ (13,8%). У истом периоду, највише се, од укупно оствареног увоза, увозило из Србије и то у вриједности од милијарду и 228 милионa КМ (17,1%) и из Италије, у вриједности од милијарду и 177 милиона КМ (16,4%).

Посматрано по групама производа, у периоду јануар - децембар 2022. године, највеће учешће у извозу остварује електрична енергија са 455 милиона КМ, што износи 8,4% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 589 милиона КМ, што износи 8,2% од укупног увоза.

хиљ. КМ

2021

2022

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Жељка Драшковић  [zeljka.draskovic@rzs.rs.ba](mailto:zeljka.draskovic@rzs.rs.ba) |
| **Статистика индустрије и рударства**  Андреа Ерак-Латиновић  [andrea.erak@rzs.rs.ba](mailto:andrea.erak@rzs.rs.ba); |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](mailto:sanela.borojevic@rzs.rs.ba) |

|  |
| --- |
|  |
| Саопштење припремио одјсек за протоколарне послове |
| Дарко Милуновић, директор Завода, главни уредник  Огњен Игњић, руководилац одсјека  Република Српска, Бања Лука, Владике Платона бб  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |